ᱚᱱᱩᱜᱩᱲ

ᱚᱱᱩᱜᱩᱲ ᱫᱚ ᱢᱤᱫ ᱵᱟᱡᱟᱨ ᱟᱨ ᱢᱩᱱᱥᱤᱯᱟᱞᱴᱤ ᱟᱨ ᱚᱱᱩᱜᱩᱲ ᱦᱚᱱᱚᱛ ᱨᱮᱭᱟᱜ ᱥᱚᱫᱚᱨ ᱢᱚᱦᱚᱠᱩᱢᱟ ᱠᱟᱱᱟ ᱾ ᱱᱚᱣᱟ ᱫᱚ ᱳᱰᱤᱥᱟ ᱯᱚᱱᱚᱛ ᱟᱨ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜ-ᱟ ᱾ ᱦᱚᱱᱚᱛ ᱨᱮᱭᱟᱜ ᱡᱚᱛᱚ ᱛᱮ ᱚᱛᱱᱮᱛ ᱮᱨᱤᱭᱟ ᱫᱚ ᱖᱒᱓᱒ ᱥᱠᱚᱭᱟᱨ ᱠᱤᱹᱢᱤᱹ ᱢᱮᱱᱟᱜ-ᱟ ᱾ ᱴᱚᱴᱷᱟ ᱨᱮᱭᱟᱜ ᱱᱚᱡᱚᱨ ᱞᱮᱠᱟᱛᱮ ᱱᱚᱣᱟ ᱫᱚ ᱳᱰᱤᱥᱟ ᱨᱮᱭᱟᱜ ᱓᱐ ᱜᱚᱴᱟᱝ ᱦᱚᱱᱚᱛ ᱨᱮᱭᱟᱜ ᱑᱑ ᱟᱱᱟᱜ ᱴᱷᱟᱶ ᱨᱮ ᱛᱤᱸᱜᱩ ᱢᱮᱱᱟᱜ-ᱟ ᱾

ᱦᱚᱲ ᱞᱮᱠᱷᱟ

᱒᱐᱑᱑ ᱦᱚᱲ ᱞᱮᱠᱷᱟ ᱞᱮᱠᱟᱛᱮ , ᱚᱱᱩᱜᱩᱲ ᱨᱤᱱ ᱟᱜ ᱦᱚᱲ ᱮᱞᱮᱞ ᱫᱚ ᱔᱔,᱓᱙᱐ ᱾ ᱱᱩᱠᱩ ᱠᱚ ᱵᱷᱤᱛᱨᱤ ᱠᱷᱚᱱ ᱠᱚᱲᱟ ᱦᱚᱯᱚᱱ ᱫᱚ ᱕᱕% ᱟᱨ ᱠᱩᱲᱤ ᱦᱚᱯᱚᱱ ᱫᱚ ᱔᱕% ᱾ ᱚᱱᱩᱜᱩᱲ ᱨᱮᱭᱟᱜ ᱥᱮᱪᱮᱫ ᱫᱚᱨ ᱫᱚ ᱖᱘ᱹ᱗᱙%, ᱡᱟᱦᱟᱸ ᱫᱚ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱫᱚᱨ ᱕᱙ᱹ᱕% ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱦᱚᱲ ᱮᱞᱮᱞ ᱠᱷᱚᱱ ᱑᱑% ᱫᱚ ᱛᱩᱨᱩᱭ ᱥᱮᱨᱢᱟ ᱠᱷᱚᱱ ᱠᱟᱹᱡ ᱜᱤᱫᱽᱨᱟᱹ ᱾

ᱚᱛᱱᱚᱜ

ᱚᱱᱩᱜᱩᱲ ᱨᱮᱭᱟᱜ ᱚᱛᱱᱮᱛ ᱛᱷᱤᱛᱤ ᱫᱚ ᱦᱩᱭᱩᱜ ᱠᱟᱱᱟ ᱒᱐ᱹ᱕ ᱩᱛᱚᱨ ᱟᱨ ᱘᱕ᱹ᱘᱓ ᱯᱩᱨᱩᱵᱽ ᱫᱚᱨᱮᱭᱟ ᱠᱟᱛᱟ ᱠᱷᱚᱱ ᱱᱚᱣᱟ ᱨᱮᱭᱟᱜ ᱥᱩᱨ ᱥᱩᱯᱩᱨ ᱩᱥᱩᱞ ᱫᱚ ᱑᱙᱕ ᱢᱤᱴᱚᱨ ( ᱖᱔᱐ ᱯᱷᱩᱴ ) ᱾

ᱦᱚᱭᱞᱚᱝ

ᱚᱱᱠᱟ ᱫᱚ ᱚᱱᱩᱜᱩᱲ ᱦᱚᱱᱚᱛ ᱨᱮᱫᱚ ᱯᱩᱱᱤᱭᱟᱹ ᱢᱩᱠᱷᱤᱭᱟᱹ ᱨᱤᱛᱩᱭ ᱫᱮᱠᱷᱟᱣᱟ ᱾ ᱮᱯᱨᱤᱞ ᱠᱷᱚᱱ ᱡᱩᱱ ᱫᱷᱟᱹᱵᱤᱡ ᱥᱤᱛᱩᱝ ᱨᱤᱛᱩ, ᱡᱩᱞᱟᱭ ᱠᱷᱚᱱ ᱚᱠᱴᱚᱵᱚᱨ ᱫᱷᱟᱹᱵᱤᱡ ᱡᱟᱹᱯᱩᱫ ᱨᱤᱛᱩ, ᱱᱚᱵᱷᱮᱢᱵᱚᱨ ᱠᱷᱚᱱ ᱯᱷᱮᱵᱽᱨᱩᱣᱟᱨᱤ ᱫᱷᱟᱹᱵᱤᱡ ᱨᱟᱵᱟᱝ ᱨᱤᱛᱩ ᱟᱨ ᱯᱷᱮᱵᱽᱨᱩᱣᱟᱨᱤ ᱠᱷᱚᱱ ᱢᱟᱨᱪ ᱫᱷᱟᱹᱵᱤᱡ ᱱᱤᱨᱚᱱ ᱨᱤᱛᱩ ᱛᱟᱦᱮᱸᱱᱟ ᱾ ᱥᱮᱨᱢᱟᱠᱤᱭᱟᱹ ᱥᱩᱨ ᱥᱩᱯᱩᱨ ᱡᱚᱛᱚ ᱛᱮ ᱑᱔᱒᱑ ᱢᱤᱢᱤ ᱡᱟᱹᱯᱩᱫ ᱦᱩᱭᱩᱜ-ᱟ ᱾

ᱞᱚᱞᱚᱥᱚᱝ

ᱚᱱᱩᱜᱩᱲ ᱨᱮᱫᱚ ᱢᱤᱫ ᱦᱚᱭᱞᱚᱝ ᱚᱱᱩᱥᱴᱷᱟᱱ ᱢᱮᱱᱟᱜ-ᱟ ᱾ ᱡᱚᱛᱚ ᱠᱷᱚᱱ ᱪᱮᱛᱟᱱ ᱞᱚᱞᱚᱥᱚᱝ ᱔᱔ ᱰᱤᱜᱽᱨᱤ ᱥᱩᱨ ᱥᱩᱯᱩᱨ ᱟᱨ ᱡᱚᱛᱚ ᱠᱷᱚᱱ ᱠᱚᱢ ᱫᱚ ᱑᱑ ᱰᱤᱜᱽᱨᱤ ᱢᱮᱱᱛᱮ ᱵᱟᱰᱟᱭ ᱟᱠᱟᱱᱟ ᱾ ᱟᱹᱰᱤ ᱵᱟᱹᱲᱛᱤ ᱞᱚᱞᱚ ᱫᱤᱱ ᱫᱚ ᱕᱐ ᱰᱤᱜᱽᱨᱤ ᱛᱟᱦᱮᱸᱱ ᱵᱮᱲᱟᱨᱮ ᱡᱚᱛᱚ ᱠᱷᱚᱱ ᱠᱚᱢ ᱫᱚ ᱕ᱹ᱒ ᱰᱤᱜᱽᱨᱤ ᱢᱮᱱᱛᱮ ᱵᱟᱰᱟᱭ ᱟᱠᱟᱱᱟ ᱾

ᱦᱚᱭ ᱨᱤᱦᱤᱴ

ᱥᱮᱨᱢᱟ ᱡᱟᱠ ᱦᱤᱥᱤᱫ ᱦᱚᱭ ᱮ ᱦᱚᱭ ᱥᱟᱶ ᱥᱟᱶᱛᱮ ᱯᱩᱪᱷᱤᱢ ᱦᱚᱭᱞᱚᱝ-ᱤᱭᱟᱹ ᱦᱚᱭ ᱠᱷᱟᱹᱛᱤᱨ ᱦᱚᱭ ᱨᱮᱭᱟᱜ ᱨᱤᱦᱤᱴ ᱨᱮ ᱵᱟᱹᱲᱛᱤ ᱧᱮᱞᱚᱜ-ᱟ ᱾ ᱒᱐᱑᱓ ᱨᱮᱭᱟᱜ ᱢᱟᱨᱟᱝ ᱵᱟᱛᱟᱥ ᱠᱷᱟᱹᱛᱤᱨ ᱚᱱᱩᱜᱩᱲ ᱨᱮ ᱑᱐᱐ ᱠᱷᱚᱱ ᱦᱚᱸ ᱵᱟᱹᱲᱛᱤ ᱨᱤᱦᱤᱴ ᱨᱮ ᱦᱚᱭ ᱮ ᱦᱚᱭ ᱞᱮᱫ-ᱟ ᱾

ᱞᱟᱹᱠᱛᱤᱭᱟᱱ ᱥᱮᱵᱟ

ᱵᱤᱡᱽᱞᱤ ᱨᱮᱭᱟᱜ ᱥᱮᱵᱟ CESCO ᱦᱚᱛᱮᱛᱮ ᱪᱟᱹᱞᱩᱜ ᱠᱟᱱ ᱵᱮᱲᱟᱨᱮ ᱮᱴᱟᱜ ᱵᱤᱱᱛᱟᱨ ᱦᱚᱨ ᱨᱮᱭᱟᱜ ᱥᱟᱹᱯᱟᱹᱜᱟᱹᱭ BSNL, RELIANCE, IDEA VODAFONE ᱮᱢᱟᱱ ᱵᱮᱥᱚᱨᱠᱟᱨᱤᱭᱟᱹ ᱥᱚᱸᱥᱛᱷᱟ ᱠᱚᱠᱚ ᱡᱚᱜᱟᱣ ᱟᱹᱜᱩ ᱟᱠᱟᱫ-ᱟ ᱾ ᱫᱟᱜ ᱡᱚᱜᱟᱣ ᱟᱨ ᱦᱚᱨ ᱰᱟᱦᱟᱨ ᱵᱮᱱᱟᱣ ᱨᱮ TAMDA ᱟᱨ MUNICIPALITY ᱨᱮᱭᱟᱜ ᱠᱟᱹᱢᱤ ᱛᱟᱦᱮᱸ ᱟᱠᱟᱱᱟ ᱾ ᱨᱮᱞ ᱞᱟᱹᱭᱤᱱ ᱦᱚᱛᱮᱛᱮ ᱚᱱᱩᱜᱩᱲ ᱠᱷᱚᱱ ᱳᱰᱤᱥᱟ ᱨᱮᱭᱟᱜ ᱮᱴᱟᱜ ᱞᱟᱹᱠᱛᱤ ᱟᱱᱟᱜ ᱡᱟᱭᱜᱟ ᱥᱟᱶ ᱥᱟᱹᱜᱟᱹᱭ ᱟᱨ ᱥᱤᱧᱚᱛ ᱨᱮᱭᱟᱜ ᱮᱴᱟᱜ ᱢᱟᱨᱟᱝ ᱵᱟᱡᱟᱨ ᱠᱚ ᱦᱮᱡᱥᱮᱱ ᱦᱩᱭ ᱫᱟᱲᱮᱭᱟᱜ ᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽ ᱦᱚᱨ ᱕᱕ ᱠᱚᱴᱚᱠ ᱵᱟᱡᱟᱨ ᱠᱷᱚᱱ ᱥᱚᱢᱵᱚᱞᱯᱩᱨ ᱵᱟᱡᱟᱨ ᱫᱷᱟᱹᱵᱤᱡ ᱯᱟᱥᱱᱟᱣ ᱢᱮᱱᱟᱜ-ᱟ ᱟᱨ ᱒᱓ ᱱᱚᱹ ᱨᱟᱡᱽ ᱦᱚᱨ ᱚᱱᱩᱜᱩᱲ ᱠᱷᱚᱱ ᱨᱟᱣᱩᱨᱠᱮᱞᱟ ᱫᱷᱟᱹᱵᱤᱡ ᱥᱮᱴᱮᱨ ᱟᱠᱟᱱᱟ ᱾ ᱮᱴᱟᱜ ᱨᱟᱡᱽ ᱦᱚᱨ ᱮᱴᱟᱜ ᱵᱟᱡᱟᱨ ᱥᱟᱶ ᱡᱩᱲᱟᱹᱭ ᱟᱠᱟᱱᱟ ᱾

ᱩᱪᱷᱱᱟᱹᱣ ᱥᱮᱵᱟ

ᱵᱟᱡᱟᱨ ᱨᱮ ᱥᱮᱨᱢᱟ ᱟᱲᱟᱝ ᱠᱚᱴᱚᱠ ᱨᱮᱭᱟᱜ FM ᱥᱮᱵᱟ ᱑᱐᱐ᱹ᱑ MHz ᱦᱚᱛᱮᱛᱮ ᱩᱪᱷᱟᱹᱱ ᱦᱩᱭᱩᱜ ᱠᱟᱱᱟ ᱾ ᱵᱮᱣᱨᱟ ᱥᱟᱠᱟᱢ ᱥᱚᱢᱵᱟᱫᱽ ᱟᱨ ᱫᱷᱚᱨᱤᱛᱨᱤ ᱨᱮᱭᱟᱜ ᱚᱱᱩᱜᱩᱲ ᱵᱟᱡᱟᱨ ᱨᱮ ᱯᱟᱨᱥᱟᱞ ᱮ ᱧᱟᱢ ᱮᱫ-ᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 Official Website